CELEX: E2015P0016
Language: sl
Date: 2015-07-09 00:00:00
Title: Zahtevek za svetovalno mnenje Sodišča Efte, ki ga je predložilo sodišče Fürstlicher Oberster Gerichtshof, Lihtenštajn, dne 9. julija 2015 v zadevi Rainer Armbruster proti Swiss Life (Lihtenštajn) AG (Zadeva E-16/15)

29.9.2016   
            
            
               SL
            
            
               Uradni list Evropske unije
            
            
               C 357/31
            
         Zahtevek za svetovalno mnenje Sodišča Efte, ki ga je predložilo sodišče Fürstlicher Oberster Gerichtshof, Lihtenštajn, dne 9. julija 2015 v zadevi Rainer Armbruster proti Swiss Life (Lihtenštajn) AG
   (Zadeva E-16/15)
   (2016/C 357/11)
   Zahtevek je bil vložen pri Sodišču Efte z dopisom z dne 9. julija 2015, ki ga je poslalo sodišče Fürstlicher Oberster Gerichtshof, Lihtenštajn (Vrhovno sodišče v Lihtenštajnu), in ga je tajništvo Sodišča Efte prejelo 9. julija 2015, in sicer za svetovalno mnenje v zadevi Rainer Armbruster proti Swiss Life (Lihtenštajn) AG glede naslednjih vprašanj:
   
               1.
            
            
               Ali se člen 36(2) Direktive 2002/83/ES Evropskega parlamenta in Sveta z dne 5. novembra 2002 o življenjskem zavarovanju razlaga tako, da je treba dolžnost predložitve informacij iz člena 36(2) in Priloge III(A)(a)11 in (a)12 ter (B)(b)2 za police življenjskega zavarovanja, vezane na enote, izpolniti tudi v primeru, kadar oseba s pravnim poslom pridobi polico življenjskega zavarovanja, vezano na enote, od druge osebe s privolitvijo zavarovalnice prek prenosa pogodbe („police iz druge roke“)?
            
         Če je odgovor Sodišča Efte na prvo vprašanje pritrdilen, se zastavita naslednji dodatni vprašanji:
   
               2.
            
            
               Ali se člen 36(2) Direktive 2002/83/ES o življenjskem zavarovanju razlaga tako, da je treba v primeru pravnega prenosa pogodbe o polici življenjskega zavarovanja, vezani na enote, predložiti novemu zavarovalcu samo splošne informacije, ali mora zavarovalnica novemu zavarovalcu predložiti tudi informacije predvsem v zvezi z zavarovalnim produktom, ki ga bo pridobil, zlasti glede morebitnih razlik med profiloma tveganja obstoječega zavarovalca in prevzemnika?
            
         
               3.
            
            
               Ali so določbe o obveznostih zavarovalnice iz Priloge III(B)(b)2 k Direktivi 2002/83/ES o življenjskem zavarovanju učinkovito prenesene v nacionalno pravo, čeprav nacionalno pravo v Prilogi 4(II)(2) k zakonu o zavarovalnem nadzoru (Versicherungsaufsichtsgesetz, VersAG) določa za primere polic zavarovanja, vezanih na enote, da je treba v času trajanja zavarovalne pogodbe predložiti informacije o enotah, na katerih temelji zavarovalna polica, in o naravi sredstev, ki jih te vsebujejo, samo kadar spremembe v zvezi s predloženimi informacijami izhajajo iz „spremembe prava“, ne pa tudi „v primeru spremembe zavarovalnih pogojev“ (Priloga III(B)(b)(2) k Direktivi 2002/83/ES)?